ההאזנה אשר מבצעת אותה עובדת אינה בגדר "האזנת סתר" על-פי החוק. האזנת סתר היא, אומנם, כזו שמבוצעת ללא הסכמת אף אחד מהצדדים לשיחה, כמו במקרה שתואר, אך בכדי שתהא זו "האזנת סתר" על-פי החוק, עליה להתבצע באמצעות מכשיר. היינו, באמירה "באמצעות מכשיר" הכוונה לאמצעי עזר לביצוע האזנה, ובעיקר לאמצעי הקלטה של השיחה. יכול וניתן לראות בפעולת העובדת "הטרדה", כפי שהעוולה הזו מוגדרת בחוק הגנת הפרטיות. במקרה זה קיים הצורך לבחון האם הטרדה זו אינה משום "מעשה של מה בכך", שאז לא תקום עילת תביעה בגינה.